Here is a page extracted from Wikipedia that may contain CSS, HTML, and a lot of unformatted text.

Title: Florín d'oro d'Aragón
Content: Iste articlo ye sobre una antiga moneda d'a Corona d'Aragón; t'atros usos, se veiga Florín.

Lo florín d'oro d'Aragón estió una moneda d'oro en curso en la Corona d'Aragón dende l'anyo 1346 con o reinato de Pero IV d'Aragón dica o reinato de Ferrando II d'Aragón.

Los florins encomenzoron ser acunyatos en Perpinyán en l'anyo 1346 por orden d'o rei Pero IV d'Aragón, con la denominación en catalán de florí d'or d'Aragó. Dende 1365 tamién se fabricoron en las cecas de Barcelona, Valencia, Palma de Mallorca y Zaragoza. Manimenos en Zaragoza nomás que por tres anyadas, pus los estamientos aragoneses establioron que lo dinero chaqués de bellón continase estando la sola moneda de lo reino.

Manimenos anteriorment en los textos en latín medieval que s'escribiban en l'aria aragonesa se citan ya los florinos como elemento romance en meyo de lo latín d'ixos textos:
et pectavit mihi mille florenos et insuper habebo. (1172)

Lo florín d'Aragón teneba de valura once sueldos de menutos. La lei d'esta moneda yera de 24 quilatz menos cuarto. Seguntes Mateu y Llopis en 1464 valeban 14 sueldos en tota la Corona d'Aragón. Seguntes Borau lo florín d'oro valeba 20 sueldos en 1439 y 16 en lo reinato de Carlos I d'Aragón. Simonet da noticia de lo florín d'Aragón, que s'introdució en Florencia.

En un texto de l'Archivo de la Corona d'Aragón se parlan tanto de "florins de Florença" como de "florins d'oro d'Aragón":

Bibliografía 
  Maria Rosa Fort Cañellas: Léxico romance en documentos medievales aragoneses (Siglos XI y XII). Departamento de Educación y Cultura de la DGA.
  Javier Terrado Pablo: La lengua de Teruel a fines de la Edad Media. Instituto de Estudios Turolenses, 1991.

Vinclos externos 
  Florín en a Gran Enciclopedia Aragonesa.

Referencias 

Monedas antigas